जोधपुर। राजस्थान के बाड़मेर जिले में शुक्रवार को भारतीय वायुसेना का एक मिग-21 विमान दुर्घटनाग्रस्त हो गया। हालांकि इसका पायलट सुरक्षित बच गया। रक्षा प्रवक्ता एस डी गोस्वामी ने बताया कि सुबह नौ बजे के करीब सोडियापुर गांव के नजदीक विमान दुर्घटनाग्रस्त हो गया। उन्होंने बताया कि विमान ने पश्चिमी सेक्टर के उत्तरलाई वायुसेना ठिकाने से उड़ान भरी थी। विमान नियमित उड़ान पर था।
प्रवक्ता ने कहा कि हादसा बाड़मेर से 40 किलोमीटर की दूरी पर हुआ। उन्होंने बताया कि जोधपुर के वायुसेना स्टेशन से तत्काल राहत अभियान शुरू कर दिया गया। वायुसेना ने हादसे का कारण जानने के लिए कोर्ट ऑफ इंक्वायरी के आदेश दे दिए हैं।
रूस में बने मिग-21 देश की वायुसेना में 1963 में शामिल हुए थे। इस दौरान 872 मिग विमानों में से 482 क्रैश हो चुके हैं। इस कारण इन्हें फ्लाइंग कॉफिन (उड़ते ताबूत) कहा जाता है। सालों से वायुसेना को नए विमान देने की योजना बन रही है। महत्वाकांक्षी तेजस प्रोजेक्ट लगातार टलता जा रहा है।
इसके कारण भारतीय वायुसेना मिग-21 वर्ग के विमानों का वर्ष 2019 तक उपयोग करती रहेगी। भारतीय वायुसेना को इस वर्ग के सोवियत विमानों से सन् 1963 में लैस किया गया था। पहली मिग-21 स्क्वाड्रन ने 1963 में चंडीगढ़ से शुरुआती उड़ान भरी थी।
आइये जानते हैं भारतीय सेना में कभी ज्यादा डिमांड करने वाली वफादार पत्नी कहे जाने इस विमान के बारे में साथ ही देखते हैं भारतीय सेना के कुछ लड़ाकू विमानों को
hin_Deva hin_Deva hin_Deva hin_Deva hin_Deva